
แนวทางปฏิบัติราชการโรงเรียนอนุบาลศรีสำโรง

เพื่อให้การปฏิบัติราชการเป็นไปตามข้อตกลงร่วมกันของสถานศึกษา จึงได้กำหนดระเบียบแนวปฏิบัติเกี่ยวกับการปฏิบัติหน้าที่ต่าง ๆ  ดังนี้
1.  การลงเวลาปฏิบัติราชการ

1.1  ให้ลงเวลาการมาปฏิบัติราชการตามจริงและต้องมาลงเวลาไม่เกิน 8.20 น.  ผู้โรงเรียนจะขีดเส้นแดงเวลา  8.30  น.  หากมาหลังเวลานี้ให้ลงเวลาใต้เส้นแดง  ถ้ามาเกิน 8.30 น.  ถือว่ามาสาย

1.2  การลงเวลากลับให้ลงเวลาตามจริง  แต่ไม่ก่อน 16.30  น.  เพราะเวลาปฏิบัติราชการ                                คือ 8.30 – 16.30 น.

1.3  ให้ลงเวลาด้วยเลขไทย เพื่อส่งเสริมเอกลักษณ์ไทย  และต้องลงเวลาด้วยตนเองเป็นประจำทุกวัน 
2.  การปฏิบัติหน้าที่ครูเวรประจำวัน


2.1  ครูเวรประจำวัน  ต้องมาปฏิบัติหน้าที่ไม่เกิน 7.20 น. และดูแลจนกว่านักเรียน จนจะกลังบ้านหมด          ทุกคน  ต้องไม่กลับก่อน 17.00 น. และต้องจัดครูเวรกลางวันส่งมอบเวรกลางคืน เวลา 18.00 น.

2.2  กำกับดูแลให้คำแนะนำนักเรียน ในการดูแลเขตพื้นที่รับผิดชอบให้สะอาดเรียบร้อยอยู่เสมอ

2.3  กำกับดูแลนักเรียนดำเนินพิธีการหน้าเสาธง  ให้การอบรม แจ้งข่าวสารจำเป็นและการเดินเข้าชั้นเรียน

2.4  ดูแลความเรียบร้อย  ความปลอดภัยและอนุญาตให้นักเรียนเข้าออกสถานศึกษาตามความเหมาะสม

2.5  กำกับดูแลนักเรียน  รับประทานอาหารกลางวัน แปรงฟัน

2.5  กำกับดูแลจัดระเบียบการมาเรียนและกลับบ้านของนักเรียน และรวมทั้งสวัสดิภาพของนักเรียน

2.6  ตรวจเช็คการมาเรียน  บันทึกการอบรมและสถิตินักเรียนประจำวันที่สมุดบันทึกและที่ป้ายสถิติ
 ประจำวัน  
3.  การปฏิบัติหน้าที่เวรยามกลางวันและกลางคืน

3.1  มาปฏิบัติหน้าที่ตามคำสั่งที่ได้รับมอบหมายอย่างเคร่งครัด

3.2  บันทึกการอยู่เวรยามทุกครั้งตามความเป็นจริง

3.3  ดูแลความปลอดภัยของทรัพย์สินทางราชการ หากพบสิ่งชำรุดเสียหายหรือเกิดอุบัติภัยใด ๆ                         ให้รีบรายงานผู้บริหารทราบทันที

3.4  ดูแลเหตุการณ์ทั่วไป หากมีสิ่งผิดปกติให้รายงานรองผู้อำนวยการ หรือผู้อำนวยการทันที่ 

4.  การขออนุญาตออกนอกสถานศึกษา

4.1  บันทึกขออนุญาตตามแบบบันทึก

4.2  นำแบบบันทึกขออนุญาตผู้อำนวยการหรือผู้รักษาราชการแทน(กรณีผู้อำนวยการไปราชการ) 

4.3  ผู้อำนวยการหรือผู้รักษาราชการแทนลงนามอนุญาต จึงจะถือว่าการอนุญาตเป็นผล

4.4  การขออนุญาตภาคเช้าต้องมาปฏิบัติราชการไม่เกิน 12.30 น. และต้องขออนุญาตล่วงหน้า 
5.  การบันทึกขอไปราชการ

5.1  เมื่อได้รับคำสั่งไปราชการ/ไปอบรมประชุมสัมมนา ให้บันทึกขอไปราชการ โดยแจ้งให้หัวหน้าสายชั้นทราบเพื่อจัดครูเข้าสอนแทน

5.2  หลังกลับจากไปราชการ ให้รายงานผลการไปราชการ/อบรมประชุมสัมมนาเสนอผู้บริหาร           ทราบทุกครั้ง และต้องขยายผลการไปอบรมประชุมสัมมนาในวันประชุมประจำเดือนทุกครั้ง

5.3  เมื่อนำความรู้ที่ได้จากการไปราชการ  ไปดำเนินการหรือทดลองใช้แล้วเกิดผล ให้รายงาน         ผู้บริหารทราบ

6.  การรับทราบคำสั่งจากหนังสือเวียน

 ศึกษาเรื่องที่แจ้งเวียนให้ทราบ  ลงชื่อรับทราบและปฏิบัติตามที่มอบหมาย  หากมีข้อสงสัยหรือไม่อาจปฏิบัติได้ให้รีบรายงานผู้บริหารทราบเพื่อหาทางแก้ไข
7.  บันทึกการนิเทศ

 7.1  ศึกษาเรื่องที่ได้รับการนิเทศ  ลงชื่อรับทราบและปฏิบัติตามที่นิเทศ  หากมีข้อสงสัยหรือไม่อาจปฏิบัติได้ให้รีบรายงานผู้บริหารทราบเพื่อหาทางแก้ไข

7.2  เมื่อนำข้อนิเทศไปปฏิบัติแล้วเกิดผลประการใด  ให้รายงานผู้บริหารทราบเป็นลายลักษณ์อักษร

8.  การขออนุญาตใช้เงิน

8,1  บันทึกการขออนุญาตใช้เงินตามแบบบันทึกของงานการเงิน นำเสนอผู้อำนวยการอนุมัติ

8.2  นำคำอนุมัติไปให้เจ้าหน้าที่การเงินจ่ายตามบันทึกและลงชื่อรับเงินตามประเภทที่ขอใช้
9.  การลา

9.1 ถ้าลากิจ  ให้ยื่นใบลาล่วงหน้าอย่างน้อยหนึ่งวันและมอบหมายงานสอน/การดูแลนักเรียน                   ให้เรียบร้อยแล้วตรวจดูการอนุมัติ  ผู้อำนวยการอนุมัติแล้วจึงจะถือว่าการลาเป็นผล  


 9.2 ถ้าลาป่วย  ให้ยื่นใบลาทันทีที่มาปฏิบัติราชการ ถ้าสามารถโทรศัพท์แจ้งได้ให้โทรแจ้งกับ          ผู้อำนวยการหรือ ครูที่ท่านสามารถติดต่อได้ เพื่อจะได้มอบหมายให้ครูท่านอื่นดูแลนักเรียนแทน  

10.  การต้อนรับผู้มาเยี่ยม/มาติดต่อราชการ


10.1  เมื่อพบผู้มาเยี่ยมหรือมาติดต่อราชการ ให้การต้อนรับแบบกัลยาณมิตร

10.2  ประสานงานผู้เกี่ยวข้อง  อำนวยความสะดวกตามความเหมาะสม

10.3  ให้ผู้มาเยี่ยมลงบันทึกตามกรณี  บันทึกการเยี่ยม/บันทึกการนิเทศ/บันทึกการตรวจราชการ
11.  การเบิกเงินค่าเบี้ยเลี้ยงเดินทาง

11.1  บันทึกขอใช้เงินสวัสดิการ ต้องได้รับอนุญาตก่อนจึงสำรองจ่าย หรือก่อหนี้ผูกพันได้

11.2  เบิกจากหมวดเงินอุดหนุน จัดทำบันทึกขออนุมัติเบิกเงิน และบันทึกรายงานการเดินทางตามระเบียบ

          - ชดเชยค่าน้ำมัน กิโลเมตรละ 4 บาท  ขออนุมัติไปราชการและขอเบิกเงินชดเชยค่าน้ำมันรถ

          -  เบิกค่าเบี้ยเลี้ยงเดินทางเบิกได้วันละ240 บาท จัดทำบันทึกข้อความขออนุมัติไปราชการ  
กรอกแบบขอเบิกเบี้ยเลี้ยงการเดินทางไปราชการ  
· ค่าพาหนะเครื่องบิน ตำแหน่งอันดับเงินเดือน คศ. 3 ขึ้นไปและเป็นราชการเร่งด่วน ให้เบิกได้แต่ต้องแนบหางตั๋วเครื่องบิน
· ค่าทำงานล่วงเวลา ให้ขออนุมัติตามคำสั่งให้ปฏิบัติงานนอกเวลาเป็นครั้งๆ ไป
การปฏิบัติตามกฎระเบียบ เป็นประโยชน์แก่ข้าราชการทุกท่าน
เพราะข้าราชการมีระเบียบ มีวินัย ที่จะต้องถือปฏิบัติโดยเคร่งครัด
หน้าที่ครูผู้สอน

ครู  จะต้องปฏิบัติตนตามจรรยาบรรณครู พ.ศ. 2539  และตามมาตรฐานวิชาชีพครู
ที่มีมาตรฐานด้านคุณธรรมจริยธรรม  มาตรฐานด้านการปฏิบัติงาน และมาตรฐานตามที่ ก.ค.ศ. กำหนด   และ ต้องปฏิบัติตามระเบียบแนวปฏิบัติของโรงเรียนที่จะเกิดประโยชน์ในการพัฒนาผู้เรียนให้ได้ตามมาตรฐานการศึกษา  สมกับที่เป็นครูมืออาชีพ  ที่สามารถปฏิบัติหน้าที่ได้อย่างมีมาตรฐานวิชาชีพครู นอกจากการประพฤติปฏิบัติตนตามมาตรฐานด้านคุณธรรม จริยธรรมแล้ว จะต้องดำเนินการดังนี้

1. ศึกษาเป้าหมายการศึกษาและหลักสูตรการศึกษา เพื่อวางแผนการจัดการเรียนการสอน  โดยการวิเคราะห์หลักสูตร  จัดทำโครงการสอนและทำแผนจัดการเรียนรู้ที่เน้นผู้เรียนเป็นสำคัญ  

2. มีการวิเคราะห์ศักยภาพของผู้เรียนและเข้าใจผู้เรียนเป็นรายบุคคล  จัดทำเอกสารตามระบบดูแลช่วยเหลือนักเรียน  มีบันทึกการให้ความช่วยเหลือดูแลนักเรียนในทุกด้าน เพื่อพัฒนาผู้เรียนตามศักยภาพของ        แต่ละบุคคล

3. มีความสามารถในการจัดประสบการณ์ที่เน้นผู้เรียนเป็นสำคัญ เช่น การจัดกิจกรรมการเรียนรู้ใน          แต่ละรายวิชา  การส่งเสริมนักเรียนทำโครงการ  การเรียนรู้จากการปฏิบัติจริง  ส่งเสริมกระบวนการทำงานกลุ่ม  บูรณาการเรื่องราวที่เกี่ยวข้องกับชีวิตจริง  เรื่องราวของท้องถิ่น  การเรียนรู้กับภูมิปัญญาท้องถิ่น ฯลฯ

4.  มีความสามารถในการใช้เทคโนโลยีในการพัฒนาการเรียนรู้ของตนเองและผู้เรียน  ใช้คอมพิวเตอร์               ในการจัดเตรียมแผนการเรียนรู้  การสืบค้นข้อมูลทางอินเตอร์เน็ต  การแนะนำนักเรียนใช้เทคโนโลยีในการเรียนรู้ได้อย่างมีประสิทธิภาพ นำรูปแบบและเทคนิควิธีการใหม่ ๆ มาใช้ในการจัดการเรียนรู้ได้อย่างมีประสิทธิภาพ

5.  มีการประเมินผลการเรียนการสอนที่สอดคล้องกับสภาพการเรียนรู้ที่จัดให้ผู้เรียนและอิงพัฒนาการของผู้เรียน  มีการสอนซ่อมเสริมให้นักเรียนที่เรียนอ่อน  จัดกิจกรรมเสริมให้นักเรียนที่เรียนดี  ส่งเสริมให้ผู้เรียนจัดทำแฟ้มสะสมงานเพื่อพัฒนาตนเอง  

6.  มีการนำผลการประเมินมาปรับเปลี่ยนการเรียนการสอนเพื่อพัฒนาผู้เรียนให้เต็มศักยภาพ

7.  มีการวิจัยเพื่อพัฒนาสื่อและการเรียนรู้ของผู้เรียนและนำผลไปใช้พัฒนาผู้เรียน

8.  ขณะจัดการเรียนรู้  มีการสอนสอดแทรกคุณธรรมจริยธรรมโดยการใช้สถานการณ์หรือบทเรียนเชื่อมโยงบูรณาการที่เน้นให้นักเรียนเป็นคนดี  มีคุณธรรมนำความรู้  สามารถใช้ชีวิตตามแนวปรัชญาเศรษฐกิจพอเพียง  อยู่ในสังคมได้อย่างเป็นสุข

ครู  คือ ปูชนียบุคคล  หมายถึง  เป็นบุคคลที่ควรเคารพ  ยกย่อง นับถือ

หน้าที่ครูประจำชั้น

ครูประจำชั้นที่ดี  ควรมีความรู้  ความเข้าใจนักเรียนในชั้นเป็นอย่างดีทุกคน  สามารถให้การช่วยเหลือได้อย่างถูกต้องเหมาะสมในทุกด้าน  ครูประจำชั้น  ควรดำเนินการ ดังนี้


1.   ศึกษานักเรียนในห้องที่ประจำชั้นตามระบบดูแลช่วยเหลือนักเรียน มีการจัดเก็บข้อมูลรายบุคคล  
          วิเคราะห์ข้อมูล  เยี่ยมบ้านนักเรียน  วิเคราะห์ประเมินข้อมูล


2.  ประสานงานผู้เกี่ยวข้อง  ให้การช่วยเหลือนักเรียนในทุกด้านที่จำเป็นเร่งด่วน  ร่วมมือกับผู้ปกครอง  
          ครูในการแก้ไขและป้องกันพฤติกรรมที่ไม่เหมาะสม  


3.  ส่งเสริมให้แสดงความสามารถตามศักยภาพ โดยการให้คำแนะนำ  ส่งเสริมสนับสนุนให้เข้าร่วม
          กิจกรรมประกวด  แข่งขัน  หรือได้แสดงความสามารถต่าง ๆ เพื่อสร้างความมั่นใจและความภาคภูมิใจให้แก่
          นักเรียนและครอบครัว


4.  ร่วมมือกับโรงเรียนในการส่งเสริมสนับสนุนให้นักเรียนเข้าร่วมกิจกรรมที่โรงเรียนจัดทุกกิจกรรม
         เช่นกิจกรรมสวดมนต์ไหว้พระ  กิจกรรมวันสำคัญ  กิจกรรมกีฬาเป็นต้น


5.  ติดตาม  กำกับ  ดูแล  ให้คำแนะนำนักเรียนในชั้น ปฏิบัติตนให้เหมาะสมและตามกฎระเบียบของ
          โรงเรียน ประพฤติตนเหมาะสม  


6.  สานสัมพันธ์กับผู้ปกครอง ในการแลกเปลี่ยนข้อมูลและพฤติกรรมต่าง ๆ เพื่อร่วมมือกันแก้ปัญหา  
          หรือส่งเสริมนักเรียนได้อย่างเต็มศักยภาพ


7.  จัดทำเอกสารที่เกี่ยวข้องเพื่อรายงานผู้บริหารและผู้ปกครอง  ได้แก่  ปพ.6  สมุดรายงานผลการเรียน  
         ปพ.8  ระเบียนสะสม   บันทึกพฤติกรรมนักเรียน


8. จะต้องโฮมรูมนักเรียน เช้า ก่อนเรียน เวลา 8.30-9.00 น. และ.ให้ความรู้นักเรียนในชั่วเวลาแนะแนวแนะแนว  เวลา  การบันทึกการโฮมรูมให้เป็นปัจจุบัน  มีการสอดแทรกคุณลักษณะผู้เรียนตามาตรฐานการศึกษา


9.  ครูต้องตรวจสุขภาพนักเรียนให้คำแนะนำในการดูแลรักษาสุขภาพตนเอง ตรวจดูแลอุปกรณ์การเรียน
          ติดตามการเรียน  การทำการบ้าน  การแต่งกาย  การร่วมกิจกรรมต่าง ๆ อยู่เสมอ และเฝ้าระวังเรื่องยาเสพติด

          พฤติกรรมลามก  ชู้สาว  การพนัน ฯลฯ
ครู คือพ่อแม่คนที่สองของศิษย์   ครูคือปูชนียบุคคลที่ศิษย์เคารพยิ่ง
ครูจึงต้องรักและห่วงใยศิษย์  ปรารถนาให้ศิษย์เป็นคนดี  ประสบความสำเร็จในชีวิต
ต้องช่วยเหลือ  ดูแล  แนะนำ  ส่งเสริมเขาตั้งแต่เยาว์วัย เพื่อปลูกต้นกล้าแห่งความดีต่อไป

แนวทางปฏิบัติราชการของข้าราชการครู

โรงเรียนอนุบาลศรีสำโรง
สำนักงานเขตพื้นที่การศึกษาประถมศึกษาสุโขทัยเขต ๒
สำนักงานคณะกรรมการการศึกษาขั้นพื้นฐาน












PAGE  
โรงเรียนอนุบาลศรีสำโรง

